ריו גראנדה ואלי וייפרס

ריו גראנדה ואלי וייפרס (באנגלית: Rio Grande Valley Vipers, הצפעים מעמק ריו גראנדה) היא קבוצת כדורסל אמריקאית המשחקת בליגת הפיתוח של ה-NBA ומסונפת ליוסטון רוקטס מה-NBA. הקבוצה משחקת את משחקיה הביתיים באדינבורג שבדרום-מזרח טקסס, והיא הקבוצה המצליחה ביותר בתולדות הליגה עם ארבע אליפויות ושבע הופעות בגמר.

היסטוריה
הקבוצה הוקמה בעיר הידלגו שבטקסס לקראת עונת 2007/08, ונשלחו אליה שחקנים מקבוצות ה-NBA יוסטון רוקטס, קליבלנד קאבלירס וניו אורלינס הורנטס. את עונת הבכורה סיימה הקבוצה במאזן 21–29 ולא העפילה לפלייאוף, ובעונת 2008/09 סיימה באותו מאזן ושוב החמיצה את הפלייאוף.

ב-2009 הפכה הקבוצה לשותפה הבלעדית של רוקטס. בעונת 2009/10 היא סיימה במקום הראשון במערב עם מאזן 34–16 והעפילה לראשונה לפלייאוף, בו ניצחה את רינו ביגהורנס, אוסטין טורוס וטלסה 66' וזכתה באליפות הראשונה בתולדותיה. שחקנה הקבוצה מייק האריס נבחר ל-MVP של ליגת הפיתוח ומאמנה כריס פינץ' נבחר למאמן השנה.

לאחר שב-2011 הפסידו לאיווה אנרג'י בגמר וב-2012 החמיצו את הפלייאוף, ב-2013 זכו הווייפרס באליפות השנייה שלהם לאחר ניצחונות על מיין רד קלאוס, טלסה 66' וסנטה קרוז ווריורס בגמר. בסיום העונה נבחר שחקן הקבוצה אנדרו גאודלוק ל-MVP והצטרף ללוס אנג'לס לייקרס ב-NBA, ומאמן הווייפרס ניק נרס מונה לעוזר מאמן בטורונטו ראפטורס ולימים זכה עימה באליפות ה-NBA ב-.

באוקטובר 2016 עברה הקבוצה לשחק בברט אוגדן ארנה באדינבורג, שמכיל 8,500 מקומות ישיבה. בעונת 2016/17 העפילה הקבוצה לגמר הליגה לאחר ניצחונות על לוס אנג'לס די-פנדרס ואוקלהומה סיטי בלו, אך הפסידה 1–2 לראפטורס 905. בעונת 2018/19 סיימו הווייפרס במקום הראשון במערב וזכו באליפות השלישית בתולדות המועדון לאחר ניצחונות על ממפיס האסל, סנטה קרוז ווריורס ולונג איילנד נטס. בזכות אליפות זו הם השתתפו בגביע הבין-יבשתי בכדורסל של פיב"א ב-2020, אך סיימו במקום הרביעי לאחר שהפסידו לטנריפה ולסן לורנסו.

בעונת 2021/22 זכתה הקבוצה באליפות נוספת לאחר שגברה על טקסס לג'נדס, אגווה קליינטה קליפרס ודלאוור בלו קואוטס. בעונה הבאה חזרה הקבוצה לגמר הליגה לאחר ניצחונות בפלייאוף על סאות' ביי לייקרס, ממפיס האסל וסו פולס סקייפורס, אך הפעם הפסידה לדלאוור. בעקבות זכייתם באליפות הליגה ב-2021 השתתפה הקבוצה פעם נוספת בגביע הבין-יבשתי, וסיימה במקום השלישי לאחר הפסד לסאו פאולו וניצחון על מונסתיר מתוניסיה במשחק על המקום השלישי.

עונה אחר עונה
עונהאזורפלייאוףריו גראנדה ואלי וייפרס2007/08דרום-מערבי52129422008/0942129422009/10מערב1341668ניצחון בסיבוב הראשון (רינו) 2–1ניצחון בחצי הגמר (אוסטין) 2–1ניצחון בגמר (טלסה) 2–02010/112331766ניצחון בסיבוב הראשון (בייקרספילד) 2–1ניצחון בחצי הגמר (רינו) 2–0הפסד בגמר (איווה) 1–22011/1252426482012/13מרכזי1351570ניצחון בסיבוב הראשון (מיין) 2–0ניצחון בחצי הגמר (טלסה) 2–0ניצחון בגמר (סנטה קרוז) 2–02013/14מערב3302060ניצחון בסיבוב הראשון (איווה) 2–1הפסד בחצי הגמר (סנטה קרוז) 1–22014/1532723542015/162292158הפסד בסיבוב הראשון (אוסטין) 1–22016/172321864ניצחון בסיבוב הראשון (לוס אנג'לס) 2–1ניצחון בגמר המערב (אוקלהומה סיטי) 2–1הפסד בגמר (ראפטורס) 1–22017/182292158ניצחון בסיבוב הראשון (טקסס) 107–100הפסד בגמר המערב (אוסטין) 91–1172018/191341668ניצחון בחצי גמר המערב (ממפיס) 135–118ניצחון בגמר המערב (סנטה קרוז) 144–125ניצחון בגמר (לונג איילנד) 2–12019/204152735.7העונה בוטלה בשל מגפת הקורונה2020/21 79660הפסד ברבע הגמר (סנטה קרוז) 81–1102021/22מערב1241070.6ניצחון בחצי גמר המערב (טקסס) 120–103ניצחון בגמר המערב (אגווה קליינטה) 125–114ניצחון בגמר (דלאוור) 2–02022/236181456.3ניצחון ברבע גמר המערב (סאות' ביי) 124–122ניצחון בחצי גמר המערב (ממפיס) 110–108ניצחון בגמר המערב (סו פולס) 110–105הפסד בגמר (דלאוור) 2–02023/246201458.8הפסד ברבע גמר המערב (אוקלהומה סיטי) 125–1262024/256201458.8הפסד ברבע גמר המערב (סולט לייק סיטי) 102–129סה"כ עונה סדירה45533657.5סה"כ פלייאוף372064.9

קישורים חיצוניים

*
קטגוריה:קבוצות ליגת הפיתוח של ה-NBA
קטגוריה:טקסס: מועדוני ספורט
קטגוריה:יוסטון רוקטס